Covid-19-statistieke: Amper 9 000 gevalle op een dag(Argieffoto) Altesaam 8 810 nuwe bevestigde gevalle van die nuwe koronavirus is in die afgelope 24-uursiklus in Suid-Afrika aangemeld. Dit bring die algehele getal Covid-19-gevalle in die land op 224 665 te staan. Só het dr. Zweli Mkhize, minister van gesondheid, Woensdagaand aangekondig toe hy die jongste Covid-19-statistieke vir die land bekendgemaak het. Nóg 98 Covid-19-verwante sterftes is in Suid-Afrika bevestig wat die landwye totaal op 3 602 te staan bring. Altesaam 47 van die sterftes is in die Wes-Kaap aangemeld, gevolg deur 18 in die Oos-Kaap, 18 in KwaZulu-Natal en 15 in Mpumalanga. Altesaam 106 842 pasiënte het egter in dié stadium reeds herstel, met ŉ herstelkoers van 47,5%. Meer as 36 867 toetse uit die 1 944 399 wat reeds gedoen is, is in die afgelope 24-uursiklus gedoen. Altesaam 1 048 500 toetse is in die private sektor gedoen, wat meer as die helfte (54%) van die toetse uitmaak. ŉ Totaal van 895 899 toetse is in die openbare sektor gedoen. Provinsiale statistieke: Wes-Kaap: 73 292 Oos-Kaap: 42 357 Gauteng: 75 015 KwaZulu-Natal: 17 962 Vrystaat: 3259 Noordwes: 7147 Limpopo: 2131 Mpumalanga: 2528 Noord-Kaap: 974 Wil jy op die hoogte bly van alle nuus oor Covid-19 op Maroela Media? Klik hier om in te teken op ŉ daaglikse nuusbrief.